ปกติกินยาคุมของแอนนา 28 เม็ดมาตลอด พอมาเดือนที่แล้วเปลี่ยนไปกินของยัสมิน 21เม็ด พอหมด21เม็ดแล้ว ตอนนี้ครบ7วันแล้วประจำเดือนยังไม่มาจะ้ป็นอะไรมั้ยคะ หรือเป็นเพราะเปลี่ยนยาคุมประจำเดือนถึงไม่มา ช่วงที่7วันนี้มีเพศสัมพันธ์กับแฟน จะมีโอกาสท้องมั้ยคะ
สวัสดีค่ะ หากทานยาคุมกำเนิดจนครบ 21 เม็ด และเว้นระยะครบ 7 วันแล้ว ไม่มีประจำเดือนมา ก็ควรตรวจหาการตั้งครรภ์ดูด้วยค่ะ ทั้งนี้ เพราะยาคุมกำเนิดนั้น ไม่สามารถช่วยป้องกันการตั้งครรภ์ได้ 100%แต่หากตรวจไม่พบ ก็ให้เริ่มทานยาคุมแผงใหม่ต่อไปได้ ทั้งนี้ อาจเป็นผลจากฮอร์โมนจากยาคุมที่ไปทำให้เยื่อบุโพรงมดลูกบางลง ประจำเดือนจึงไม่มีมาได้ และเมื่อทานยาคุมแผงใหม่จนครบ แล้วไม่มีประจำเดือนมาอีก ก็ต้องตรวจหาการตั้งครรภ์อีกครั้งค่ะสำหรับการเปลี่ยนยี่ห้อยาคุมจากยี่ห้อแอนนา มาเป็นยี่ห้อยาสมิน (yasmin) ไม่น่าเป็นเหตุให้ประจำเดือนไม่มา เพราะระดับฮอร์โมนเอสโตรเจนในยาคุม 2 ยี่ห้อนี้มีปริมาณที่เท่ากัน ดังนั้น แนะนำให้ลองตรวจหาการตั้งครรภ์ดูก่อนค่ะ